ÅR A

5. SØNDAG I FASTEN

**Forbønner for katekumenerne**

**ved tredje overhøring**

P: Lad os bede for disse tjenere, som Gud har udvalgt, at de, når de er blevet ligedannet med Kristus i hans død og opstandelse, ved sakramenternes hjælp må få styrke til at overvinde dødens bitre lod.

1. At de ved troen må styrkes mod verdens falskhed og ondskab.

 Derom beder vi.

A: Herre, hør vor bøn.

2. At de altid må takke Gud,

 som har udfriet dem af uvidenhed

 og skænket dem håb om frelse.

 Derom beder vi.

A: Herre, hør vor bøn.

3. At de katekumener, som har givet deres liv for Kristus,

 ved deres bøn og deres eksempel kan vække håbet i sig om evigt liv.

 Derom beder vi.

A: Herre, hør vor bøn.

4. At vi alle må vende os bort fra synden,

 som truer nådens liv i os.

 Derom beder vi.

A: Herre, hør vor bøn.

5. At de, som ængstes ved tanken om deres egen død,

 må finde trøst i Kristus.

 Derom beder vi.

A: Herre, hør vor bøn.

6. At den kommende påskefest må styrke os

 i håbet om at genopstå med Kristus.

 Derom beder vi.

A: Herre, hør vor bøn.

7. At hele verden, som Gud skabte i sin kærlighed,

 må blive levendegjort ved vor tro og vor kærlighed.

 Derom beder vi.

A: Herre, hør vor bøn.

(*Eksorcisme og bortsendelse af katekumenerne*)

**Sædvanlige forbønner**

**for Kirkens og hele verdens behov**

P: Kære kristne! Ved dåben har Helligånden åbnet gravene og givet os del i det nye liv, som Gud allerede havde lovet i Den gamle Pagt. Lad os bede om at blive bevaret i dette liv:

1. At alle kristne i hele verden

 gennem fejringen af påsken må forny bevidstheden

 om det nye og evige liv, som vi modtog i dåben.

 Derom beder vi.

A: Herre, hør vor bøn.

2. At det håb, som Kristus tændte i verden,

 da han opvakte Lazarus fra de døde,

 også med rette må præge vort samfund.

 Derom beder vi.

A: Herre, hør vor bøn.

3. At de, som sørger over at have mistet en af deres kære,

 må få nyt håb fra Kristus, som opvækker døde.

 Derom beder vi.

A: Herre, hør vor bøn.

4. At vi, når vi er sammen med nogen,

 der har mistet en af deres kære,

 ligesom Jesus må græde med dem, der græder.

 Derom beder vi.

A: Herre, hør vor bøn.

P: Almægtige, evige Gud,

 ved Kristus, som er opstandelsen og livet,

 har du givet os det evige liv.

 Giv os at forblive i dette liv.

 Ved Kristus, vor Herre.

A: Amen.

**Alternative forbønner efter overhøringen**

1. At disse udvalgte må få troens gave,

 så de kan bekende Kristus

 som opstandelsen og livet.

 Derom beder vi.

A: Herre, hør vor bøn.

2. At de fri fra synd må modnes i hellighed

 og bære det evige livs frugt.

 Derom beder vi.

A: Herre, hør vor bøn.

3. At de ̶ døde fra synden

 og ligedannet med Kristus gennem dåben ̶

 altid må leve i Gud.

 Derom beder vi.

A: Herre, hør vor bøn.

4. At de i tillid til den livgivende Helligånd

 må forny deres liv.

 Derom beder vi.

A: Herre, hør vor bøn.

5. At de gennem det eukaristiske måltid, som de snart skal få del i,

 må forenes med ham, som er opstandelsen og livet.

 Derom beder vi.

A: Herre, hør vor bøn.

6. At vor glæde over det nye liv

 må være et vidnesbyrd for verden

 om kraften i den opstandne Kristus.

 Derom beder vi.

A: Herre, hør vor bøn.

7. At alle jordens slægter må nå frem til Kristus

 og i ham erkende løftet om det evige liv.

 Derom beder vi.

A: Herre, hør vor bøn.

(*Eksorcisme og bortsendelse af de udvalgte*)